
ΠΡΟΕΔ ΡΙΚΑ ΔΙΑΤ ΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 267 (1) 

Σύσταση θέσεων προσωπικού στον Οργανισμό Δημοσίας Αντιλήψεως 
Ζακύνθου (ΟΔΑΖ). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Νόμου 1558/85 (ΦΕΚ 
137) «Κυβέρνηση και Κυβερνητικά όργανα». 

2. Τις διατάξεις του άρθρου 10 παρ. 2 του νόμου 1476/84 «διορι¬ 
σμός σε μόνιμες θέσεις του προσωπικού με σχέση εργασίας ιδιωτικού δι¬ 
καίου του Δημοσίου, των ΝΠΔΔ και ΟΤΑ και άλλες διατάξεις» (ΦΕΚ 

136/84). 

3. Τις διατάξεις του άρθρου 20 παρ. 3 του Π. Δ/τος 611/77 «υπαλ¬ 
ληλικός κώδικας» (ΦΕΚ 198/77). 

4. Τις διατάξεις του άρθρου 10 παρ. 2 εδ. Β' του Ν. 993/79 «Περί 
ίου επί συμβάσει εργασίας ιδιωτικού δικαίου προσωπικού του Δημο¬ 
σίου, των ΟΤΑ και των λοιπών ΝΠΔΔ» (ΦΕΚ 281 Α')· 

5. Τις διατάξεις της παρ. 8 του άρθρου 24 του Ν. 1586/86, «Βαθ¬ 
μολογική διάρθρωση των θέσεων του Δημοσίου, Νομικών Προσώπων 
Δημοσίου Δικαίου και των Οργανισμών Τοπικής Αυτοδιοίκησης και άλ¬ 
λες διατάξεις» (ΦΕΚ 37 τ.Α ). 

6. Τις διατάξεις του άρθρου 17 του Ν. 1320/83 (ΦΕΚ 6Α). 

7. Την απόφαση του Πρωθυπουργού και του Υπουργού Οικονομικών 
με αριθμ. 2389/13.2.87 (ΦΕΚ 81/87) «Ανάθεση αρμοδιοτήτων στον 
Υφυπουργό Οικονομικών». 

8. Την υπ’ αριθ. 482/87 γνωμοδότηση του Συμβουλίου της Επι¬ 
κράτειας με πρόταση των Υπουργών Υγείας, Πρόνοιας και Κοινωνικών 
Ασφαλίσεων, Προεδρίας της Κυβέρνησης και Υφυπουργού Οικονομι¬ 
κών, αποφασίζουμε: 


Άρθρο 1. 

Σύσταση θέσεων προσωπικού. 

1. Συνιστώνται οι κατωτέρω θέσεις στον Οργανισμό Δημοσίας Αντι- 
λήψεως Ζακύνθου (ΟΔΑΖ). 

Κλάδος ΔΕ Τεχνικός 

- θέσεις μία (1) (Οδηγός Αυτοκινήτου) 

Κλάδος ΥΕ Βοηθητικού προσωπικού Μαγειρείου 

- θέσεις τέσσερις (4) 

Από τις παραπάνω θέσεις ορίζονται: 

Τρεις (3) θέσεις για εργασίες τραπεζοκόμων 
Μία (1) θέση για εργασίες βοηθού μαγείρου 
Κλάδος ΥΕ Προσωπικού Καθαριότητας 

- θέσεις τρεις (3) 

Από τις παραπάνω θέσεις ορίζονται: 

Δύο (2) θέσεις για εργασίες καθαρίστριας 

Μία (1) θέση για εργασίες Πλύντριας - σιδηρώτριας 

Κλάδος ΥΕ βοηθητικού Υγειονομικού προσωπικού 

- θέσεις τέσσερις (4) 

Από τις παραπάνω θέσεις ορίζονται: 

Δύο (2) θέσεις για εργασίες αρρένων νοσοκόμων 
Δύο (2) θέσεις για εργασίες πρακτικών νοσοκόμων 
Οι δύο (2) θέσεις των πρακτικών νοσοκόμων πληρώνονται μόνο κατά 
τον αριθμό που είναι αδύνατη η πλήρωση των θέσεων του Κλάδου ΤΕ 
Νοσηλευτικής και του Κλάδου ΔΕ Νοσηλευτικής. 

Κλάδος ΥΕ βοηθητικού προσωπικού 

- θέσεις δύο (2) 

Από τις παραπάνω θέσεις ορίζονται: 

Μία (1) θέση και για εργασίες οικονόμου - ιματιοφύλακα - σκευοφύ¬ 
λακα. 

Μία (1) θέση και για εργασίες αποθηκάριου. 

2. Ειδικό Επιστημονικό προσωπικό και εκπαιδευτικό τεχνικό προ¬ 
σωπικό με σύμβαση ιδιωτικού δικαίου. 

Επαγγελματικοί Σύμβουλοι 

- θέσεις μία (1) 

Τεχνίτες Εκπαιδευτές 

- θέσεις μία (1) 

Άρθρο 2. 

Όριο ηλικίας. 

Ανώτατο όριο ηλικίας διορισμού των ατόμων που θα καλύψουν τις 
θέσεις που συνιστώνται με το άρθρο 1 του παρόντος ορίζεται το 45ο 
έτος. 

Άρθρο 3. 

Προσόντα διορισμού. 

1. Μόνιμες θέσεις: 

α) Για τον Κλάδο ΔΕ Τεχνικό απαιτείται πτυχίο αντίστοιχης ειδικό- 

τητας τεχνικού - επαγγελματικού λυκείου ή τεχνικής - επαγγελματι¬ 
κής σχολής δευτεροβάθμιας εκπαίδευσης ή σχολής μαθητείας του 
ΟΑΕΔ του Ν. 1346/83 (ΦΕΚ 46Α') ή άλλης ισότιμης σχολικής μονά¬ 
δας της ημεδαπής ή αλλοδαπής. 

Για το διορισμό στην παραπάνω θέση με το τυπικό προσόν του απολυ¬ 
τηρίου τίτλου τεχνικής - επαγγελματικής σχολής δευτεροβάθμιας εκ¬ 
παίδευσης ή σχολής μαθητείας του ΟΑΕΔ του Ν. 1346/83 (ΦΕΚ 
46Α') ή άλλης ισότιμης σχολικής μονάδας της ημεδαπής ή αλλοδαπής 
απαιτείται και τριετής εμπειρία μετά την κτήση του απολυτηρίου τίτλου 
στην ειδικότητα ή σε συναφή ειδικότητα. Για τη συμπλήρωση της τριε- 
τούς εμπειρίας συνυπολογίζεται και ο χρόνος της στρατιωτικής θητείας, 
κατά τον οποίο ο στρατεύσιμος απασχολήθηκε σε εργασίες της οικείας 
ειδικότητας ή συναφούς. 

Μέχρι την 31.3.89, κάθε φορά που δεν καθίσταται δυνατή η πλή¬ 
ρωση της θέσης από υποψηφίους με τα παραπάνω προσόντα επιτρέπεται 
ο διορισμός με προσόν είτε απολυτήριο τίτλο αντίστοιχης ειδικότητας 
σχολών της προηγουμένης παραγράφου ή αναγνωρισμένης κατώτερης 
σχολής είτε αντίστοιχη εμπειρία. 

β) Γ ια τους κλάδους ΤΕ Βοηθητικού προσωπικού Μαγειρείου, Προ¬ 
σωπικού Καθαριότητας, βοηθητικού Υγειονομικού Προσωπικού, Βοη¬ 
θητικού προσωπικού απαιτείται απολυτήριος τίτλος υποχρεωτικής εκ¬ 
παίδευσης (δηλαδή απολυτήριο τριταξίου γυμνασίου ή για υποψηφίους 
που έχουν αποφοιτήσει μέχρι το 1980 απολυτήριο δημοτικού σχολείου) 
ή απολυτήριος τίτλος κατώτερης τεχνικής σχολής του Ν.Δ. 580/1970. 

Μέχρι την 31.3.1989, κάθε φορά που δεν καθίσταται δυνατή η πλή¬ 
ρωση κενών θέσεων προσωπικού από υποψηφίους με τα παραπάνω 
προσόντα, επιτρέπεται ο διορισμός προσωπικού με τυπικό προσόν ορι¬ 
σμένη ειδικότητα ή εμπειρία. 

2. θέσεις με σύμβαση Ιδιωτικού Δικαίου 

α) Για τη θέση του επαγγελματικού Συμβούλου, πτυχίο Ανώτατου 
Εκπαιδευτικού Ιδρύματος της ημεδαπής ή ισότιμο της αλλοδαπής και 
ειδική επιστημονική εξειδίκευση σε θέματα επαγγελματικού προσανατο¬ 
λισμού, που να αποδεικνύεται: α) με (αναγνωρισμένο διδακτορικό δί¬ 
πλωμα, ή β) με μεταπτυχιακό τίτλο σπουδών, διάρκειας τουλάχιστον 
ενός ακαδημαϊκού έτους ή γ) με σημαντική εμπειρία τουλάχιστον τεσσά¬ 
ρων ετών. 

β) Για τις θέσεις των τεχνιτών - εκπαιδευτών με σύμβαση Ιδιωτικού 
Δικαίου, πτυχίο αντίστοιχης ειδικότητας αναγνωρισμένης τεχνικής ή 
επαγγελματικής σχολής ή τεχνικού - επαγγελματικού λυκείου ή Σχο¬ 
λής Μαθητείας Ο.Α.Ε.Δ. 

Σε περίπτωση μη κάλυψης των θέσεων με υποψήφιους με το παρα¬ 
πάνω προσόν, πτυχίο αναγνωρισμένης κατώτερης σχολής αντίστοιχης 
ειδικότητας ή Σχολής Μαθητείας Ο.Α.Ε.Δ. 

Σε περίπτωση μη κάλυψης των θέσεων με υποψήφιους με πτυχίο 
αναγνωρισμένης σχολής ή Σχολής Μαθητείας Ο.Α.Ε.Δ. απολυτήριο 
Δημοτικού Σχολείου και εμπειρία τριών ετών που να αποδεικνύεται από 
βιβλιάρια Κύριας ασφάλισης ή άλλο στοιχείο Ελληνικής ή ξένης Αρχής 
και άδεια άσκησης επαγγέλματος (για όσες ειδικότητες χορηγείται από 
την αρμόδια αρχή). 

Οι ειδικότητες των τεχνιτών εκπαιδευτών καθορίζονται κάθε φορά, 
από το Διοικητικό Συμβούλιο, ανάλογα με τις λειτουργικές δυνατότητες 
των περιθαλπομένων εκείνων, που κρίνονται ικανοί για επαγγελματική 
κατάρτιση. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΙΩΑΝΝΗΣ ΦΛΩΡΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 268 (2) 

Οργάνωση και λειτουργία των Οργάνων της Διοίκησης της Κεντρικής 

Ένωσης Επιμελητηρίων (Κ.Ε.Ε.) και κατανομή των αρμοδιοτήτων 

μεταξύ τους. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις της παρ. 9 του άρθρου 14 σε συνδυασμό με τις δια¬ 


τάξεις της παρ. 9 του άρθρου 20 του Ν. 1746/ΦΕΚ 2/Α/8.1.88 

2. Την απόφαση του Πρωθυπουργού και του Υπουργού Ε μπ ορίου 

αριθ. Β3-139/16.2.87 «Ανάθεση αρμοδιοτήτων στον Υφυπουογό 
Εμπορίου» (ΦΕΚ 90/Β/87). Π 

3. Την απόφαση του Πρωθυπουργού και του Υπουργού Οικονομικών 
αριθ. 2389/87 (ΦΕΚ 81/Β/87) «Ανάθεση αρμοδιοτήτων στον 
Υφυπουργό Οικονομικών». 

4. Την αριθ. 300/1988 γνωμοδότηση του Σ.τ.Ε. προτάσει των 
Υφυπουργών Οικονομικών και Εμπορίου, αποφασίζουμε: 

Άρθρο 1. 

Γενική Συνέλευση. 

1. Η Γ ενική Συνέλευση που είναι το ανώτατο όργανο της Κεντρι¬ 
κής Ένωσης των Επιμελητηρίων, συνέρχεται στην έδρα της Κ.Ε.Ε., 
ή εκτός έδρας, μετά από απόφαση του Υπουργού Εμπορίου τακτι- 
κώς μία φορά το χρόνο και εκτάκτως όταν υπάρχουν σοβαροί λόγοι, 
ή όταν ζητηθεί από τον Υπουργό Εμπορίου, ή κατόπιν αιτήσεως των 
δύο πέμπτων (2/5) του συνόλου των μελών της, στην οποία αναφέ- 
ρονται και τα προς συζήτηση θέματα. 

Εγκρίνει τον προϋπολογισμό, τον απολογισμό, τα πεπραγμένα και 
καθορίζει τα γενικά πλαίσια μέσα στα οποία η Ένωση πραγματο¬ 
ποιεί τους σκοπούς που αναφέρονται στην παρ. 1 του άρθρου 14 του 
Ν. 1746/88. 

Ακόμα, μπορεί να χορηγεί βραβεία για διακεκριμένες επιχειρηματι¬ 
κές δραστηριότητες σε πανελλήνια κλίμοικα. 

Η Γ ενική Συνέλευση μπορεί να εκχωρεί αρμοδιότητες στη Διοικητική 
Επιτροπή της Κ.Ε.Ε. 

2. Η Γενική Συνέλευση σε κάθε περίπτωση συγκοιλείται μετά από 
απόφαση της Διοικητικής Επιτροπής η οποία ορίζει και τα θέματα 
της ημερήσιας διάτοεξης, κατόπιν εγγράφου προσκλήσεως του Προέ¬ 
δρου αυτής, η οποία αποστέλλεται στα μέλη 10 τουλάχιστον μέρες 
πριν από την ημερομηνία σύγκλησης της συνεδρίασης. 

Στη Γενική Συνέλευση μπορούν να συζητούνται και θέματα εκτός 
ημερήσιας διάταξης εφόσον κριθούν κατεπείγοντα. 

3. Η Γενική Συνέλευση βρίσκεται σε απαρτία όταν παρίσταται το 
ήμισυ συν ένα (1) του συνόλου, του αριθμού των μελών αυτής. 
Σε περίπτωση που δεν υπάρξει απαρτία η Συνέλευση συγκαλείται εκ 
νέου εντός οκτώ (8) ημερών οπότε για την απαρτία αυτής αρκεί η 
παρουσία του ενός τρίτου (1/3) του όλου αριθμού των μελών της Γε¬ 
νικής Συνέλευσης. 

Στην αρχική πρόσκληση καθορίζεται η ημέρα κατά την οποία θα 
πραγματοποιηθεί η δεύτερη συνεδρίαση σε περίπτωση ματαίωσης 
της πρώτης, ελλείψει απαρτίας. 

Κάθε μέλος έχει μία ψήφο στη Γενική Συνέλευση απαγορευόμενης 
της ψηφοφορίας με εξουσιοδότηση. Οι αποφάσεις λαμβάνονται κατ 
απόλυτη πλειοψηφία των παρόντων μελών. 

Των συνεδριάσεων της Γενικής Συνέλευσης τηρούνται πρακτικά απο 
το Γ ενικό Γ ραμματέα που υπογράφονται από τον ίδιο και απο τον 
Πρόεδρο. 

Άρθρο 2. 

Διοικητική Επιτροπή. 

1. Η Διοικητική Επιτροπή συνεδριάζει μία φορά κάθε δύο (2) μή¬ 
νες στην έδρα της ή εκτός έδρας, μετά από απόφαση του Υπουργού 
Εμπορίου. Μπορεί να συνεδριάζει και εκτάκτως όταν υπάρχουν σο¬ 
βαροί λόγοι, ή όταν ζητηθεί από τον Υπουργό Εμπορίου, ή μ ίτ “ απ0 
αίτηση των δύο πέμπτων (2/5) των μελών της, στην οποία και ανα¬ 
γράφονται και τα προς συζήτηση θέματα. 

Εποπτεύει και ελέγχει τις εργασίες της Μόνιμης Γραμματείας. 
Εισηγείται στη Γ ενική Συνέλευση το πρόγραμμα δράσης της Κεντρί 
κής Ένωσης των επιμελητηρίων και εκτελεί τις αποφάσεις τηί· 
Παρέχει οδηγίες στη Μόνιμη Γραμματεία για την εκτέλεση του ρο 
γράμματος της Κ.Ε.Ε. που έχει καθορισθεί από τη Γενική Συνε 
λευση. 

Εγκρίνει τον προϋπολογισμό, τον απολογισμό και τα πεπραγμένα, 
που έχει υποβάλει η Μόνιμη Γραμματεία και τα προωθεί για τε ικη 
έγκριση στη Γενική Συνέλευση. Καταρτίζει την ημερήσια διατα η 
και συγκαλεί τη Γενική Συνέλευση. · 

Είναι αρμόδια και αποφασίζει για την ανάθεση μελετών, Τ 1 ® °Ρ^_ 
εκπροσώπων στα θεσμοθετημένα όργανα του Κράτους, σε Δίε 
Οργανισμούς, σε επιτροπές καθώς και για τον ορισμό εκπροσωπ 
που μεταβαίνουν στο εξωτερικό. 

Είναι αρμόδια επίσης για όλα τα θέματα που αφορούν την υπηρε¬ 
σιακή κατάσταση των υπαλλήλων της Κ.Ε.Ε. 

Η Δ.Ε. μπορεί να εκχωρεί αρμοδιότητες της στη Μόνιμη Γραμμα¬ 
τεία της Κ.Ε.Ε. 

Η Δ.Ε. μπορεί να συνιστά Επιτροπές εμπειρογνωμόνων για έρευνα 
γενικών και ειδικών θεμάτων. 

Η Δ.Ε. συγκεντρώνει σε συνεργασία με τα επιμελητήρια, ύστερα από 
απόφαση του Υπουργού Εμπορίου και παρέχει στοιχεία σε εξουσιο¬ 
δοτημένες Τράπεζες για τον αποτελεσματικό έλεγχο κατά την εκτέ¬ 
λεση του έργου που προβλέπεται στην παρ. 3 του άρθρου 1 του Ν. 
936/79 (ΦΕΚ 114). 

2. Η Διοικητική Επιτροπή σε κάθε περίπτωση αυγκαλείται μετά από 
απόφαση της Μόνιμης Γραμματείας η οποία ορίζει και τα θέματα 
της ημερήσιας διάταξης κατόπιν εγγράφου προσκλήσεως του προέ¬ 
δρου αυτής η οποία αποστέλλεται στα μέλη 10 τουλάχιστον μέρες 
πριν από την ημερομηνία σύγκλησης της συνεδρίασης. 

Στη Διοικητική Επιτροπή μπορούν να συζητούνται και θέματα εκτός 
ημερήσιας διάταξης, εφόσον κριθούν κατεπείγοντα. 

3. Η Διοικητική Επιτροπή βρίσκεται σε απαρτία εάν παρίστανται το 
μισό συν ένα (1) τουλάχιστον των μελών της, οι δε αποφάσεις λαμ- 
βάνονται κατ’ απόλυτο πλειοψηφία των παρόντων μελών. 

Σε περίπτωση που δεν υπάρξει απαρτία, η Διοικητική Επιτροπή συ- 
γκαλείται εκ νέου εντός (8) ημερών και για την απαρτία αυτής αρκεί 
η παρουσία του ενός τρίτου (1/3) του όλου αριθμού των μελών της. 
Στην αρχική πρόσκληση καθορίζεται η ημέρα κατά την οποία θα 
πραγματοποιηθεί η δεύτερη συνεδρίαση σε περίπτωση ματαίωσης 
της πρώτης, ελλείψει απαρτίας. 

Κάθε μέλος έχει μία ψήφο στη Διοικητική Επιτροπή απαγορευομένης 
της ψηφοφορίας με εξουσιοδότηση. 

4. Των Συνεδριάσεων της Διοικητικής Επιτροπής τηρούνται πρα¬ 
κτικά με τη φροντίδα του Γενικού Γραμματέα που υπογράφονται απ’ 
αυτόν και τον πρόεδρο. 

Άρθρο 3. 

Μόνιμη Γραμματεία. 

1. Η Μόνιμη Γραμματεία είναι το εκτελεστικό όργανο για την εκ¬ 
πλήρωση των σκοπών της Κ.Ε.Ε. εντός των πλαισίων που η Γενική 
Συνέλευση έχει προδιαγράφει. 

Η Μόνιμη Γραμματεία εκτελεί τις αποφάσεις της Διοικητικής Επι¬ 
τροπής και μεριμνά για την εύρρυθμη λειτουργία της Κ.Ε.Ε. 
Συντάσσει τον ετήσιο προϋπολογισμό και απολογισμό που τους υπο¬ 
βάλει για έγκριση στη Διοικητική Επιτροπή. 

Εκτελεί τον εγκεκριμένο προϋπολογισμό και προτείνει τα μέτρα που 
πρέπει να λαμβάνονται για την άσκηση των αρμοδιοτήτων της 
Κ.Ε.Ε. 

Ενημερώνει κάθε δύο (2) μήνες τη Διοικητική Επιτροπή, σχετικά με 
την εκτέλεση των όσων της έχουν ανατεθεί και γενικά για τις ενέρ¬ 
γειες που έχει κάνει. 

Άρθρο 4. 

Καθήκοντα Προέδρου, Αντιπροέδρων, Οικονομικού Επόπτη, 
Γενικού Γραμματέα και Αναπληρωτή Γενικού Γραμματέα 
της Μόνιμης Γραμματείας. 

1. Ο Πρόεδρος της Μόνιμης Γραμματείας εκπροσωπεί την 
Κ.Ε.Ε. ενώπιον των δικαστηρίων και των αρχών διευθύνει τις συνε¬ 
δριάσεις όλων των οργάνων διοίκησης της Κ.Ε.Ε., ενεργεί τις διοι¬ 
κητικές και διαχειριστικές πράξεις ύστερα από απόφαση της Διοικη¬ 
τικής Επιτροπής και υπογράφει όλα τα έγγραφα. 

Συνυπογράφει μάξι με το Γ ενικό Γ ραμματέα τα πρακτικά της Διοικη¬ 
τικής Επιτροπής και της Γενικής Συνέλευσης. 

Με απόφαση της Μόνιμης Γ ραμματείας, λαμβανομένης κατ’ από¬ 
λυτη πλειοψηφία μπορεί να κατανέμεται η υπογραφή εγγράφων 
ατούς Αντιπροέδρους, στο Γ ενικό Γ ραμματέα, στον Αναπληρωτή Γε¬ 
νικό Γραμματέα και στον Οικονομικό Επόπτη. 

Τον Πρόεδρο όταν απουσιάζει, κωλύεται ή δεν υπάρχει τον αναπλη¬ 
ρώνει ο πρώτος αντιπρόεδρος και αυτόν, όταν επίσης απουσιάζει, 
κωλύεται ή δεν υπάρχει, ο δεύτερος αντιπρόεδρος και αυτόν, όταν 
επίσης απουσιάζει, κωλύεται ή δεν υπάρχει, ο τρίτος αντιπρόε- 
δρος. 

2. Ο Γενικός Γραμματέας της Μόνιμης Γραμματείας φροντίζει για 
την τήρηση των πρακτικών των συνεδριάσεων των Οργάνων της 
Κ.Ε.Ε., συνυπογράφει με τον Πρόεδρο τα πρακτικά αυτά καθώς και 


όλα τα έγγραφα που υπογράφει και ο Πρόεδρος. Συντάσσει επίσης 
και παρουσιάζει τα πεπραγμένα της Κ.Ε.Ε. στη Διοικητική Επι¬ 
τροπή και στη Γενική Συνέλευση. 

Το Γενικό Γραμματέα όταν απουσιάζει, κωλύεται ή δεν υπάρχει τον 
αναπληρώνει ο Αναπληρωτής Γενικός Γραμματέας και αυτόν όταν 
επίσης απουσιάζει, κωλύεται ή δεν υπάρχει τον αναπληρώνει ο Οικο¬ 
νομικός Επόπτης. 

3. Ο Οικονομικός Επόπτης φροντίζει για την είσπραξη των πόρων 
της Κ.Ε.Ε., για τη διενέργεια δαπανών στα όρια των κονδυλίων του 
εγκεκριμένου προϋπολογισμού, παρακολουθεί την κίνηση του Προϋ¬ 
πολογισμού και εποπτεύει σύμφωνα με τις κάθε φορά ισχύουσες δια¬ 
τάξεις για την τήρηση των λογιστικών βιβλίων της Κ.Ε.Ε. 

Επίσης εισηγείται τον προϋπολογισμό και τον απολογισμό και μερι¬ 
μνά για τη σύνταξη των σχετικών εκθέσεων, υπογράφει τα εντάλ¬ 
ματα πληρωμής και τις χρηματικές επιταγές και είναι αρμόδιος για 
την εν γένει οικονομική κατάσταση και την περιουσία της Κ.Ε.Ε. 

Τον Οικονομικό Επόπτη, όταν απουσιάζει, κωλύεται, ή δεν υπάρχει 
τον (αναπληρώνει ο Γενικός Γραμματέας και αυτόν όταν επίσης 
απουσιάζει, κωλύεται, ή δεν υπάρχει, ο Αναπληρωτής Γενικός 
ί'ραμματέας. 

Στον Υφυπουργό Εμπορίου αναθέτουμε την εκτέλεση και δημοσίευση 
του παρόντος. 

Αθήνα. 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΣΠΥΡΟΣ ΚΑΛΟΥΔΗΣ ΓΕΩΡΓ. ΔΑΣΚΑΛΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 269 (3) 

Οργανισμός του Λιμενικού Ταμείου Ζακύνθου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Νόμου 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α’/1985). 

2. Τις διατάξεις του άρθρου 17 παρ. 1 του Ν. 1320/1983 «Πρόσ¬ 
ληψη στο Δημόσιο Τομέα και άλλες διατάξεις» (ΦΕΚ 6 Α/1983). 

3. Τις διατάξεις του άρθρου 9 παρ. 10 του Ν. 1586/1986 «Βαθμο¬ 
λογική διάρθρωση των θέσεων του Δημοσίου, ΝΠΔΔ και ΟΤΑ και άλ¬ 
λες διατάξεις» (ΦΕΚ 37 Α’/1986). 

4. Την κοινή απόφαση του Πρωθυπουργού και του Υπουργού Οικο¬ 
νομικών αριθ. 2389/1987 «Ανάθεση αρμοδιοτήτων στον Υφυπουργό 
Οικονομικών» (ΦΕΚ 81 Β’/1987). 

5. Τις αριθ. 332/1987 και 57/1988 Γνωμοδοτήσεις του Συμβου¬ 
λίου της Επικράτειας, ύστερα από πρόταση των Υπουργών Προεδρίας 
της Κυβέρνησης, Εμπορικής Ναυτιλίας και του Υφυπουργού Οικονομι¬ 
κών, αποφασίζουμε: 

Άρθρο 1. 

Διάρθρωση Υπηρεσιών. 

Οι Υπηρεσίες του Λιμενικού Ταμείου ΖΑΚΥΝΘΟΥ αποτελούν Γρα¬ 
φείο. 

Άρθρο 2. 

Αρμοδιότητες. 

1. Οι αρμοδιότητες του παραπάνω Γραφείου ορίζονται ως εξής; 

Ο χειρισμός όλων των θεμάτων που έχουν σχέση με την εκμετάλ¬ 
λευση των χώρων δικαιοδοσίας και μέσων που ανήκουν στο Λιμενικό 
Ταμείο καθώς και η παροχή υπηρεσιών σε πλοία και τρίτους. 

Ο χειρισμός όλων των θεμάτων υπηρεσιακής κατάστασης του προ¬ 
σωπικού και η μέριμνα εκπαίδευσης και κατάλληλης αξιοποίησής του. 

Η μέριμνα διακίνησης της αλληλογραφίας, δακτυλογράφηση και 
αναπαραγωγή εγγράφων και εντύπων. 

Η μέριμνα για τη φύλαξη των κτιρίων, εγκαταστάσεων και μηχανη¬ 
μάτων που ανήκουν στο Λιμενικό Ταμείο. 

Η μέριμνα για τη λειτουργία του Τηλεφωνικού Κέντρου και λοιπών 
μέσων επικοινωνίας. 

Η μέριμνα για τον καθαρισμό των γραφείων, χερσαίας και θαλάσσιας 
ζώνης του Λιμενικού Ταμείου. 

Η μέριμνα για έγκαιρη εξέταση των παραπόνων που υποβάλλονται 

από τους πολίτες και η έγκαιρη πληροφόρησή τους σε θέματα που τους 
αφορούν. 

Η βεβαίωση από τον Προϊστάμενο ή το νόμιμο αναπληρωτή του, της 
ακρίβειας αντιγράφων, φωτογραφιών, ή φωτοτυπιών οποιωνδήποτε 
εγγράφων και γενικά δικαιολογητικών, αντιπαραβάλλοντάς τα με το 
επιδεικνυόμενο σχετικό πρωτότυπο ή ακριβές αντίγραφο. 

Η μέριμνα για τη βεβαίωση του γνήσιου της υπογραφής του προσω¬ 
πικού και των πολιτών. 

Η μέριμνα για την κατάρτιση - τροποποίηση του ετήσιου Προϋπολο¬ 
γισμού και η παρακολούθηση της εκτέλεσής του. 

Η σύνταξη του ετήσιου Απολογισμού - Ισολογισμού και των λογα¬ 
ριασμών αποτελεσμάτων χρήσης. 

Η διαχείριση κάθε δαπάνης καθώς και η εκκαθάριση αποδοχών και 
γενικά αποζημιώσεων προσωπικού. 

Η μέριμνα για τη βεβαίωση και είσπραξη κάθε εσόδου και η πλη¬ 
ρωμή κάθε υποχρέωσης του Λιμενικού Ταμείου. 

Η μέριμνα για την προμήθεια κάθε μηχανήματος, υλικού, εφοδίων ή 
άλλου περιουσιακού στοιχείου. 

Η μέριμνα εκποίησης κάθε περιουσιακού στοιχείου. 

Η λογιστική παρακολούθηση και ο χειρισμός θεμάτων σχετικών με 
την οικονομική διαχείριση. 

Η μέριμνα διαχείρισης υλικών και εφοδίων του Ταμείου. 

Η τήρηση των στατιστικών στοιχείων της δραστηριότητας του Λιμε¬ 
νικού Ταμείου. 

Η τήρηση βιβλίου υλικών απογραφής. 

Η τήρηση Γενικού Αρχείου. 

Η εκπόνηση του Προγράμματος (ανάπτυξης των εγκαταστάσεων των 
χώρων δικαιοδοσίας του Λιμενικού Ταμείου. 

Η μέριμνα για τη σύνταξη τοπογραφικών διαγραμμάτων, προμελε¬ 
τών και οριστικών μελετών λιμενικών έργων, για την κατασκευή και 
συντήρηση αυτών, καθώς και η μέριμνα της συντήρησης και λειτουρ¬ 
γίας των δικτύων ηλεκτροφωτισμού - ύδρευσης των μηχανημάτων και 
γενικά των εγκαταστάσεων αυτού. 

Άρθρο 3. 

Διάκριση θέσεων. 

Οι θέσεις των τακτικών υπαλλήλων του Λιμενικού Ταμείου ΖΑΚΥΝ- 
ΘΟΤ διακρίνονται κατά ΚΑΤΗΓΟΡΙΑ και Κλάδους ως εξής: 

1. ΚΑΤΗΓΟΡΙΑ ΔΕ: 

α. Κλάδος ΔΕ Διοικητικός - Λογιστικός 
β. Κλάδος ΔΕ Τεχνικός 
γ. Κλάδος ΔΕ Κηπουρών 

2. ΚΑΤΗΓΟΡΙΑ ΤΕ: 

α. Κλάδος ΤΕ Βοηθητικού Προσωπικού 
β. Κλάδος ΤΕ Προσωπικού Καθαριότητας 

Άρθρο 4. 

Διάρθρωση θέσεων. 

1. ΚΑΤΗΓΟΡΙΑ ΔΕ: 

α. Κλάδος ΔΕ Διοικητικός - Λογιστικός, θέσεις τρεις (3). 
β. Κλάδος ΔΕ Τεχνικός, θέσεις τρεις (3): 

Μία (1) θέση ειδικότητας Δομικών Συγκοινωνιακών και Υδραυλικών 
Έργων, μία (1) θέση ειδικότητας Οδηγών Οχημάτων και μία (1) θέση 
ειδικότητας Τομέων Ηλεκτρολογίας. 

γ. Κλάδος ΔΕ Κηπουρών, θέσεις δύο (2). 

2. ΚΑΤΗΓΟΡΙΑ ΥΕ: 

α. Κλάδος ΥΕ Βοηθητικού Προσωπικού, θέση μία (I) 
β. Κλάδος ΥΕ Προσωπικού Καθαριότητας, θέσεις τρεις (3) 

3. ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ^ 

α. Εισαγωγικός βαθμός των υπαλλήλων Κλάδων Δευτεροβάθμιας 
Εκπαίδευσης ορίζεται ο βαθμός Γ' και καταληκτικός ο βαθμός Α'. 

β. Εισαγωγικός βαθμός των υπαλλήλων Κλάδων Υποχρεωτικής 
Εκπαίδευσης ορίζεται ο βαθμός Δ' και καταληκτικός ο βαθμός Γ. 

Άρθρο 5. 

Προσόντα Διορισμού. 

1. Για το διορισμό στον εισαγωγικό βαθμό των προβλεπόμενων από 
τον παρόντα Οργανισμό θέσεων μόνιμου προσωπικού, ορίζονται τα πα¬ 
ρακάτω τυπικά προσόντα: 

I. Κλάδοι Δευτεροβάθμιας Εκπαίδευσης, 
α. Για τον Κλάδο ΔΕ Διοικητικό - Λογιστικό: 


Για μια πενταετία από την έναρξη ισχύος του Ν. 1586/1986 
(1.4.1986), προσόν διορισμού στον εισαγωγικό βαθμό ορίζεται απολυ¬ 
τήριος τίτλος Λυκείου ή εξαταξίου Γυμνασίου ή ισότιμου Σχολείου ανε¬ 
ξάρτητα από ειδικότητα. 

Για την επόμενη πενταετία οι θέσεις του Κλάδου καλύπτονται κατά 
το ήμισυ από κατόχους απολυτηρίου τίτλου Λυκείου ή Εξαταξίου Γυ¬ 
μνασίου ή ισότιμου Σχολείου (ανεξάρτητα από ειδικότητα και κατά το 
ήμισυ από κατόχους απολυτηρίου τίτλου τμήματος υπαλλήλων γρα¬ 
φείου (Διοίκησης) ή τμήματος υπαλλήλων λογιστηρίου Τεχνικού Επαγ¬ 
γελματικού Λυκείου. Μετά τη συμπλήρωση της δεύτερης πενταετίας, οι 
θέσεις του Κλάδου καλύπτονται αποκλειστικά από κατόχους απολυτη¬ 
ρίου τίτλου τμήματος υπιχλλήλων γραφείου (Διοίκησης) ή τμήματος 
υπαλλήλων λογιστηρίου Τεχνικού - Επαγγελμοιτικού Λυκείου (παρ. 13 
του άρθρου 17 του Ν. 1586/86). 

β. Για τον Κλάδο ΔΕ Τεχνικό: 

Ο ομώνυμος ή αντίστοιχος, κατά ειδικότητα απολυτήριος τίτλος Τε¬ 
χνικού - Επαγγελματικού Λυκείου ή Τεχνικής - Επαγγελματικής 
Σχολής Δευτεροβάθμιου; Εκπαίδευσης ή Σχολής μαθητείαις του ΟΑΕΔ 
του Ν. 1346/1983 (ΦΕΚ 46/Α) ή άλλης ισότιμης σχολικής μονάδας 
της ημεδαπής ή αλλοδαπής. 

Για το διορισμό σε θέσεις Κλάδων ΔΕ με τυπικό προσόν απολυτήριο 
τίτλο Τεχνικής και Εποιγγελματικής Σχολής Δευτεροβάθμιας Εκπαί¬ 
δευσης ή σχολής μαθητεύχς του ΟΑΕΔ, του Ν. 1346/83 (ΦΕΚ 46/Α) 
ή άλλης ισότιμης σχολικής μονόιδας της ημεδαπής ή «αλλοδαπής απαι¬ 
τείται και τριετής εμπειρία, μετά την κτήση του απολυτηρίου τίτλου 
στην ειδικότητα ή σε συναφή ειδικότητα. Για τη συμπλήρωση της τριε- 
τούς εμπειρίοις συνυπολογίζεται και ο χρόνος στρατιωτικής θητείας 
κατά τον οποίο ο στρατεύσιμος απασχολήθηκε σε εργασίες της οικείας 
ειδικότητας ή συναφούς. 

Κάθε φορά που δεν καθίσταται δυνατή η πλήρωση κενών θέσεων 
προσωπικού από υποψηφίους με τα προσόντα των προηγουμένων παρα¬ 
γράφων, επιτρέπεται για μια τριετία από την ένοφξη ισχύος του Ν. 
1586/86 (1.4.1986), ο διορισμός με προσόν είτε απολυτήριο τίτλο 
«αντίστοιχης ειδικότητας Σχολών της προηγούμενης παραγράφου ή 
«αναγνωρισμένης Κατώτερης Σχολής είτε «αντίστοιχη εμπειρία. 

Για την ειδικότητα οδηγών οχημάτων ως προσόν διορισμού απαιτεί¬ 
ται άδεια οδηγού και τριετής άσκηση επαγγέλματος. 

γ. Για τον Κλάδο ΔΕ Κηπουρών: 

Ο ομώνυμος ή οιντίστοιχος με την ειδικότητα Κηπουρικής - Ανθοκο¬ 
μίας απολυτήριος τίτλος Τεχνικού - Επαγγελματικού Λυκείου ή Τεχνι¬ 
κής - Επαγγελματικής Σχολής Δευτεροβάθμιιας Εκπαίδευσης ή Σχο¬ 
λής Μαθητείας ΟΑΕΔ ή «άλλης ισότιμης σχολικής μονάδιας της ημεδα¬ 
πής ή αλλοδαπής και τριετής εμπειρία μετά την απόκτηση του απολυτη¬ 
ρίου τίτλου στην ειδικότητα ή σε συναφή ειδικότητα. 

Για τη συμπλήρωσητης τριετούς εμπειρίοις συνυπολογίζεται και ο 
χρόνος στρατιωτικής θητείοις κατά τον οποίο ο στρατεύσιμος απασχολή¬ 
θηκε σε εργασίες της οικεύας ειδικότητοις ή συναφούς. 

Κάθε φορά που δεν καθίσταται δυνατή η πλήρωση κενών θέσεων 
προσωπικού από υπο«(»ηφίους με τα προσόντα των προηγουμένων παρα¬ 
γράφων. επιτρέπεται, για μια τριετία από την έναρξη ισχύος του Ν. 
1586/86 (1.4.1986), ο διορισμός με προσόν είτε απολυτήριο τίτλο 
αντίστοιχης ειδικότητιχς Σχολών της προηγούμενης παραγράφου ή 
αναγνωρισμένης κατώτερης Σχολής είτε «αντίστοιχη εμπειρία (παρ. 1* 
του άρθρου 17 του Ν. 1586/86). 

II. Κλάδοι Υποχρεωτικής Εκπαίδευσης: 

Γ ια τους Κλάδους ΥΕ Βοηθητικού Προσωπικού και ΥΕ Προσωπικού 
Καθαριότητιχς. 


Απολυτήριος τίτλος υποχρεωτικής εκπαιίδευσης (δηλαδη απολυτήριο 
τριτάξιου Γυμνασίου ή για υπο«|>ηφίους που έχουν αποφοιτήσει μεχρ 1 χαι 
το 1980, απολυτήριο Δημοτικού Σχολείου), ή απολυτήριος τίτλος κα 
τώτερης Τεχνικής Σχολής του Ν.Δ. 580/1970. 

Για μια τριετία από την έναρξη ισχύος του Ν. 1586/1986 
(1.4.1986) και κάθε φορά που δεν καθίσταται δυνατή η πλήρωση κε 
νών θέσεων των Κλάδων αυτών από υποψήφιους με τα παρ«*π«άνω προ¬ 
σόντα, επιτρέπεται ο διορισμός προσωπικού με τυπικό προσόν ορισμένη 
ειδικότητα ή εμπειρία (παρ. 12 του άρθρου 17 του Ν. 1586/ο ). 

2. Για ειδικότητες εκείνες όπου από την ισχύουσα νομοθεσία επιβόλ 
λεται η απόκτηση άδειιας για την άσκηση του «χντίστοιχου επαγγελμ®^ 
τος, η απαιτούμενη στην περίπτωση αυτή άδεια, ορίζεται ως πρόσ ετ 
τυπικό προσόν. 

Άρθρο 6. 

Μεταβατικές Διατάξεις. 

Από τις οργανικές θέσεις των μονίμων υπαλλήλων δεν πληρούνται 
αριθμός ίσος με τους υπηρετούντες κάθε φορά σε προσωρινές θέσεις, 
αντίστοιχης ειδικότητας. 

Άρθρο 7. 

Προσωπικό με σχέση εργασίας Ιδιωτικού Δικαίου 
του Κεφαλαίου Δ' του Ν. 993/1979. 

1. Το Λιμενικό Ταμείο ΖΑΚΥΝΘΟΥ μπορεί να προσλαμβάνει για 
την κάλυψη εποχιακών (αναγκών και για χρονικό διάστημα που δεν θα 
υπερβαίνει τους πέντε (5) μήνες: α) μέχρι τρία (3) άτομα ειδικότητας 
Βοηθητικού Προσωπικού (υδροδότες, φύλακες κ.λπ.) και β) μέχρι τρεις 
(3) Καθαριστές - Καθαρίστριες λιμενικών χώρων (Ν.Δ. 113/72 και 
Ν.Δ. 4203/61). 

2. Προσόντα πρόσληψης των ανωτέρω ορίζονται τα ίδια με εκείνα 
των αντιστοίχων ειδικοτήτων του τακτικού προσωπικού. 

Άρθρο 8. 

Προϊστάμενοι. 

Των Υπηρεσιών του Λιμενικού Ταμείου προϊσταται υπάλληλος του 
Κλάδου ΔΕ Διοικητικού - Λογιστικού ο οποίος εισηγείται στη Λιμενική 
Επιτροπή όλα τα θέματα. 

Άρθρο 9. 

Κατάταξη του Προσωπικού που υπηρετεί 
κατά τη δημοσίευση του παρόντος Π.Δ. 

Οι κατά την έναρξη της ισχύος του παρόντος υπηρετούντες σε οργανι¬ 
κές θέσεις Κλάδου ΔΕ Διοικητικού - Λογιστικού μόνιμοι υπάλληλοι του 
Λιμενικού Ταμείου ΖΑΚΥΝΘΟΥ κατατάσσονται αυτοδίκαια με το 
βαθμό που έχουν στον προβλεπόμενο από το παρόν Κλάδο ΔΕ Διοικη¬ 
τικό - Λογιστικό. 

Άρθρο 10. 

Τελικές Διατάξεις. 

Η πλήρωση των δημιουργουμένων κενών θέσεων μονίμου προσωπι¬ 
κού θα πραγματοποιείται με την προϋπόθεση ύπαρξης σχετικών πιστώ¬ 
σεων στον προϋπολογισμό του Λιμενικού Ταμείου. 

Άρθρο 11. 

Καταργούμενες Διατάξεις. 

Από την έναρξη ισχύος του παρόντος καταργείται το Β.Δ. 157/ 
7.3.1971 «περί καθορισμού τακτικών θέσεων προσωπικού του Λιμενι¬ 
κού Ταμείου ΖΑΚΥΝΘΟΥ» (ΦΕΚ 53 Α71971). 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΠΟΣΤΟΛΟΣ ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
- ψ - 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 270 (4) 

Κανονισμός για την καταλληλότητα και τις επιθεωρήσεις μικρών επαγ¬ 
γελματικών πλοίων που παραλαμβάνουν επιβάτες και εκτελούν θα¬ 
λάσσιους πλόες μικρής απόστασης και πλόες εσωτερικής ναυσι¬ 
πλοΐας. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1, 5 παρ. 3,32 παρ. 2,33 παρ. 
1. 34 παρ. 3,36 παρ. 2 και 39 παρ. 1 του ΝΔ 187/1973 «περί Κώδι- 
*ος Δημοσίου Ναυτικού Δικαίου» (ΦΕΚ 261 Α'/1973). 


2. Τις διατάξεις του άρθρου 1 του Ν. 3141/1955 «περί συοτάσεως 
παρά τω ΥΕΝ Συμβουλίου Εμπορικού Ναυτικού» (ΦΕΚ 43 Α'/1955). 

3. Τις διατάξεις του άρθρου 1 παρ. 2 της αριθ. 145054/3/82/ 
26.4.1982 απόφασης των Υπουργών Προεδρίας Κυβερνήσεως και 
Εμπορικής Ναυτιλίας «Αναμόρφωση Συλλογικών Οργάνων Γνωμοδο- 
τικής και Αποφασιστικής Αρμοδιότητας του Υπουργείου Εμπορικής 
Ναυτιλίας» (ΦΕΚ 219 Β - /1982). 

4. Τη 266/26.11.1987 γνωμοδότηση του Συμβουλίου Εμπορικού 
Ναυτικού. 

5. Τη 773/87 γνωμοδότηση του Συμβουλίου της Επικράτειας, μετά 
από πρόταση του Υπουργού Εμπορικής Ναυτιλίας, αποφασίζουμε: 

Άρθρο Πρώτο. 

Τίθεται σε εφαρμογή ο «Κανονισμός για την καταλληλότητα και τις 
επιθεωρήσεις μικρών επαγγελματικών πλοίων που παραλαμβάνουν 
επιβάτες και εκτελούν θαλάσσιους πλόες μικρής απόστασης και πλόες 
εσωτερικής ναυσιπλοΐας» ο οποίος έχει ως εξής: 

Άρθρο 1. 

Ορισμοί. 

1. Κατά την εφοφμογή του Κανονισμού αυτού νοείται: 

ΕΕΠ: Η Επιθεώρηση Εμπορικών Πλοίων που εδρεύει στον Πειραιά. 

ΤΚΕΠ: Τα Τοπικά Κλιμάκια Επιθεώρησης Πλοίων που εδρεύουν 
στις Λιμενικές Αρχές. 

ΠΓΕ: Το Πρωτόκολλο Γενικής Επιθεώρησης. 

Ολικά μήκος: Η απόσταση μεταξύ των ακραίων σημείων του σκά¬ 
φους, πρωραίου και πρυμναίου, μη συμπεριλαμβανομένων τυχόν προ¬ 
βόλου (μπαστούνι) και του πηδαλίου. 

Κυβερνήτης: Ο υπεύθυνος για τη διακυβέρνηση του πλοίου. 

Πλήρωμα: Το σύνολο των προσώπων που είναι ναυτολογημένα στο 
πλοίο ή οπωσδήποτε χρησιμοποιούνται για τις ανάγκες του, εκτός από 
τον Κυβερνήτη. 

Επιβάτης: Κάθε άτομο που επιβαίνει στο πλοίο εκτός από τον Κυβερ¬ 
νήτη, το πλήρωμα και τα παιδιά ηλικίας κάτω του ενός έτους. 

Επιβαίνοντες: Οι επιβάτες, το πλήρωμα και ο Κυβερνήτης. 

Επαγγελματικό πλοίο: Το πλοίο που χρησιμοποιείται για μεταφορά 
επιβατών με καταβολή ναύλου ή ολική ναύλωση. Στην έννοια του επαγ¬ 
γελματικού πλοίου περιλαμβάνονται και αυτά που χρησιμοποιούνται 
για την εξυπηρέτηση αγκυροβολημένων πλοίων (λάντζες). 

θαλάσσιοι πλόες μικρής απόστασης και πλόες εσωτερικής ναυσι¬ 
πλοΐας: 

Οι πλόες που εκτελούνται: 

α) Μέσα σε λιμάνια. 

β) Σε προσβάσεις λιμανιών μέχρι τρία ναυτικά μιλιά από το στόμιο 
του λιμανιού. 

γ) Σε απόσταση μέχρι 540 μέτρα από τις ακτές και μέχρι ενάμισι 
(1,5) ναυτικό μίλι από το σημείο απόπλου. 

6) Μέσα σε λίμνες και ποτάμια. 

Άρθρο 2. 

Εφαρμογή. 

1. Ο Κανονισμός αυτός εφαρμόζεται στα επαγγελματικά πλοία που 
μεταφέρουν επιβάτες και συγκεντρώνουν αθροιστικά τις ουιόλουθες 
προϋποθέσεις: 

(α) Παραλαμβάνουν μέχρι 49 επιβάτες. 

(β) Εκτελούν θαλάσσιους πλόες μικρής απόστασης ή πλόες εσωτερι¬ 
κής ναυσιπλοΐας. 

(γ) Είναι ολικής χωρητικότητας μεγαλύτερης από 5 κόρους και ολι¬ 
κού μήκους από 6 μέχρι 15 μέτρα. 

2. Τα κάτω των 5 κόρων ολικής χωρητικότητας ή 6 μέτρων ολικού 
μήκους πλοία ελέγχονται και επιθεωρούνται από τις Λιμενικές Αρχές 
σύμφωνα με τις οδηγίες της ΕΕΠ. 

3. Τα άνω των 15 μέτρων ολικού μήκους πλοία, ελέγχονται και επι¬ 
θεωρούνται σύμφωνα με τις διατάξεις που προβλέπονται από τη σχετική 
νομοθεσία, ανάλογα με τα χαρακτηριστικά τους και τους πλόες που 
εκτελούν. 

Άρθρο 3. 

Επιθεωρήσεις. 

Προς διαπίστωση ότι συμμορφώνονται με τις απαιτήσεις του παρό¬ 
ντος Κανονισμού τα πλοία υπόκεινται στις ακόλουθες επιθεωρήσεις: 

(α) Αρχική πριν τεθούν σε υπηρεσία, 
(β) Περιοδική, και 
(γ) Έκτακτες. 


’Αρθρο 4. 

Αρχική Επιθεώρηση. 

Η αρχική επιθεώρηση περιλαμβάνει πλήρη έλεγχο και λεπτομερή 
εξέταση στην ξηρά και τη θάλασσα, του σκάφους, των μηχανών, του 
εξοπλισμού και των μέσων ασφάλειας, των χώρων ενδιαίτησης και του 
εξοπλισμού τους, καθώς και των τηλεπικοινωνιακών μέσων. Ειδικό¬ 
τερα κατά την αρχική επιθεώρηση ελέγχονται: 

(α) Ναυπηγικός τομέας: 

(1) Σκάφος εξωτερικά: Τα μαδέρια του περιβλήματος, η διάνοιξη, η 
τρόπιδα και ψευδοτρόπιδα, οι τζαβέττες, το ποδόστημα, οι επισκαλμίδες 
και τα ανοίγματα επάνω και κάτω από την ίσαλο. 

(2) Σκάφος εσωτερικά: Οι νομείς, τα ζυγά, τα μπρατσόλια, το εσω- 
τρόπιο, οι σταθμίδες, οι έδρες των νομέων, οι λώροι, οι αστραγαλιές και 
οι υδροσυλλέκτες. 

(3) Κατάστρωμα: Τα μαδέρια, οι υδροροές, τα παραπέτα και οι ορθο¬ 
στάτες τους, τα κουβούσια και τα ταμπούκια. 

(4) Πηδάλιο: 0 άξονας, το πτερύγιο, οι περόνες, οι τριβείς και οι γομ¬ 
φώσεις. 

(5) Ύψος εξάλων: Η χάραξη του τριγώνου της γραμμής φόρτωσης 
και το ύψος εξάλων. 

(6) Στεγανή υποδιαίρεση: Η κατάσταση και η στεγανότητα της στε¬ 
γανής φρακτής και του καταστρώματος, όπου υπάρχουν. 

(7) Εξοπλισμός: Οι ιστοί, τα ιστία, οι άγκυρες και οι αλυσίδες. 

(β) Μηχανολογικός - Ηλεκτρολογικός τομέας 

(1) Αξονικό σύστημα: Οι έλικες, τα περικόχλια και η ασφάλισή τους, 
οι άξονες, οι ελευθερίες των τριβέων της χοάνης και των στηριγμάτων 
(V), η λειτουργία του συστήματος και η στεγανότητά του. 

(2) Κύρια μηχανή: Εκτελείται δοκιμαστικός πλους κατά τη διάρκεια 
του οποίου ελέγχεται μακροσκοπικά η κύρια μηχανή και παρακολου- 
θούνται οι ενδείξεις πιέσεων και θερμοκρασιών αυτής και του αναστρο- 
φέα προς διαπίστωση της καλής λειτουργίας τους. 

(3) Σύστημα εκκίνησης: Ο εκκινητής (μίζα) και το μέσο μετάδοσης 
της κίνησης από αυτόν στη μηχανή. 

(4) Μηχανισμοί ελέγχου: Τα τηλεχειριστήρια και τα όργανα ενδεί¬ 
ξεων. 

(5) Βοηθητικά μηχανήματα: Οι αντλίες ψύξης της κύριας μηχανής, 
πυρκαγιάς και κύτους που υπάρχουν και τα εξαρτήματα αυτών μακρο¬ 
σκοπικά και σε λειτουργία. 

(6) Ηλεκτρική εγκατάσταση: Η δυναμογεννήτρια, οι συσσωρευτές, οι 
πίνακες, οι καλωδιώσεις, οι διακόπτες και τα φώτα. 

(7) Σύστημα καυσίμου: Οι δεξαμενές και τα εξαρτήματά τους (εξαε- 
ριστικά δείκτες στάθμης), οι σωληνώσεις και τα επιστόμιά τους. 

(8) Ανοίγματα γάστρας: Τα ανοίγματα, τα φίλτρα και τα επιστόμια. 

(γ) Ναυτιλιακός τομέας 

(1) Σωστικά μέσα: Ο αριθμός και η κατάσταση των πλευστικών συ¬ 
σκευών, των κυκλικών σωσιβίων και των ατομικών σωσιβίων ζωνών. 

(2) Πυροσβεστικά μέσα: Οι φορητοί πυροσβεστήρες (αριθμός και 
ημερομηνία επιθεώρησης) και οι κάδοι πυρκαγιάς. 

(3) Μέσα ναυσιπλοΐας: Οι φανοί ναυσιπλοΐας σύμφωνα με τις διατά¬ 
ξεις της παρ. 5 του άρθρου 14 του παρόντος, οι συσκευές και τα όργανα 
ναυσιπλοΐας. 

(4) Λοιπά μέσα: Η συρίκτρα, τα εφεδρικά κουπιά, τα καπνογόνα και 
τα βεγγαλικά, η άγκυρα, τα σχοινιά, οι αλυσίδες και τα λοιπά εφόδια 
που προβλέπονται από τον παρόντα Κανονισμό. 

(δ) Τομέας ενδιαίτησης 

(1) Χώροι παραμονής επιβατών: Οι πάγκοι, το δάπεδο, ο αερισμός, ο 
φωτισμός και η εμφάνιση των τοιχωμάτων των κλειστών χώρων. 

(2) Φαρμακευτικό υλικό: Η ύπαρξη, η κατάσταση του φαρμακευτι¬ 
κού υλικού που προβλέπεται και η καταλληλότητα του μέρους που φυ¬ 
λάγεται αυτό. 

(ε) Τομέας τηλεπικοινωνιών: Ελέγχονται σε λειτουργία τα τηλεπικοι¬ 
νωνιακά μέσα όπου υπάρχουν. 

Άρθρο 5. 

Περιοδική Επιθεώρηση. 

1. Η περιοδική επιθεώρηση περιλαμβάνει πλήρη έλεγχο όλων των 
τομέων που αναφέρονται στο προηγούμενο άρθρο, προς διαπίστωση ότι 
το πλοίο και ο εξοπλισμός του βρίσκονται σε ικανοποιητική κατάσταση 


και ότι αυτός μπορεί να χρησιμοποιηθεί για εκπλήρωση του προορισμού 
του. 

2. Με την επιφύλαξη της επόμενης παραγράφου, η περιοδική επιθεώ¬ 
ρηση των πλοίων στα οποία εφαρμόζεται ο Κανονισμός αυτός, πραγμα¬ 
τοποιείται: 

α) Αυτών που μεταφέρουν μέχρι 12 επιβάτες κάθε δυο χρόνια. 

β) Αυτών που μεταφέρουν περισσότερους από 12 επιβάτες κάθε 
χρόνο, με εξαίρεση την επιθεώρηση του εξωτερικού της γάστρας, της 
έλικας και του πηδαλίου, η οποία μέχρι την συμπλήρωση δεκαπέντε 
χρόνων από την 31η Δεκεμβρίου του χρόνου που καθελκύσθηκαν, 
πραγματοποιείται κάθε δυο χρόνια. Μετά την συμπλήρωση των δεκα¬ 
πέντε χρόνων η επιθεώρηση των ανωτέρω μερών μπορεί να διενεργείται 
κάθε δυο χρόνια, υπό την προϋπόθεση ότι στο ενδιάμεσο χρονικό διά¬ 
στημα των 12 μηνών ή εντός τριών μηνών προ ή μετά τη συμπλήρωση 
των 12 μηνών διενεργείται επιθεώρηση υφάλων στη θάλασσα από δύτη 
με τις προϋποθέσεις που θα καθορίζει εκάστοτε η ΕΕΠ. 

γ) Αυτών που απασχολούνται αποκλειστικά σε γλυκά νέρα, ανεξάρ¬ 
τητα από τον αριθμό επιβατών που μεταφέρουν κάθε δυο χρόνια, με 
εξαίρεση την επιθεώρηση του εξωτερικού της γάστρας, της έλικας, του 
πηδαλίου και του ελικοφόρου άξονα με εξαγωγή η οποία πραγματο¬ 
ποιείται κάθε τέσσερα χρόνια. 

3. Η περιοδική επιθεώρηση του ελικοφόρου άξονα και του μηχανοη- 
λεκτρικού τομέα πραγματοποιείται κατά τα χρονικά διαστήματα που 
προβλέπονται από τις διατάξεις του ΒΔ 542/68 (ΦΕΚ 181 Α’/68) 
όπως αυτός ισχύει κάθε φορά. 

Άρθρο 6. 

Έκτακτη Επιθεώρηση. 

1. Τα πλοία στα οποία εφαρμόζεται ο Κανονισμός αυτός, υπόκεινται 
σε έκτακτη επιθεώρηση: 

α) Υποχρεωτικά μετά: 

(1) Από βλάβη του σκάφους, των μηχανών ή του εξοπλισμού. 

(2) Την πραγματοποίηση μετασκευών που αλλοιώνουν τα κύρια χα¬ 
ρακτηριστικά του ή μεταβάλλουν τις κύριες διαστάσεις του. 

(3) Την συμπλήρωση έτους από την αρχική ή περιοδική επιθεώρηση, 
εφ’ όσον πρόκειται για πλοίο που μεταφέρει λιγότερους από 12 επιβά- 
τες. 

β) Κατά την κρίση της ΕΕΠ και των Λιμενικών Αρχών κατά διαστή¬ 
ματα, οινάλογα με το είδος του πλοίου, το βαθμό συντήρησης και τον 
αριθμό επιβατών που παραλαμβάνει ή εφ’ όσον υποβληθεί καταγγελία 
η οποία είναι σκόπιμο να διερευνηθεί. 

2. Η έκτακτη επιθεώρηση μπορεί να περιλάβει όλους τους τομείς ή 
μόνο εκείνους που κατά την κρίση της Αρχής είναι σκόπιμο ή αναγκαίο 
να επιθεωρηθούν (ανάλογα με την περίπτωση. 

3. Αν τα αποτελέσματα της έκτακτης επιθεώρησης δεν κριθούν ικα¬ 
νοποιητικά, ο απόπλους απαγορεύεται μέχρι να τακτοποιηθούν όλες οι 
ελλείψεις που διαπιστώθηκαν και εξασφαλισθεί ότι η εκτέλεση του πλου 
μπορεί να πραγματοποιηθεί χωρίς κίνδυνο για τους επιβαίνοντες και το 
πλοίο. 

4. Οι κυβερνήτες των πλοίων οφείλουν να αναφέρουν στη Λιμενική 
Αρχή κάθε βλάβη ή ελάττωμα που μειώνει τα επίπεδα ασφαλείας των 
πλοίων τους. Στις περιπτώσεις αυτές οφείλουν να αναστέλλουν τον από¬ 
πλου μέχρις ότου επισκευαστεί η βλάβη και διενεργηθεί έκτακτη επιθε¬ 
ώρηση. Η εκτέλεση πλου χωρίς επιβάτες για ααφοίλή αγκυροβολιά και 
επισκευή, επιτρέπεται εφ’ όσον κατά την κρίση του κυβερνήτη δεν υπάρ¬ 
χει κίνδυνος. 


Άρθρο 7. 

Αρμόδιες Αρχές για τη διενέργεια των επιθεωρήσεων. 

1. Η αρχική και οι περιοδικές επιθεωρήσεις διενεργούνται απο την 
ΕΕΠ, τις Λιμενικές Αρχές στις οποίες έχουν συγκροτηθεί Τ.Κ.Ε.Π. ή 
τον Ελληνικό Νηογνώμονα και οι έκτακτες από την Ε.Ε.Π ή τις Λιμενι- 
κές Αρχές. 

2. Για τις ανωτέρω επιθεωρήσεις συντάσσονται από τους επιθεωρη¬ 
τές σχετικές εκθέσεις στις οποίες καταχωρούνται οι επί μέρους διαπι¬ 
στώσεις και προκειμένου για αρχική ή περιοδική επιθεώρηση, εισήγηση 
για την έκδοση ή ανανέωση Πρωτοκόλλου Γενικής Επιθεώρηση-, 
(Π.Γ.Ε.) αντίστοιχα. 

Άρθρο 8. 

Έκδοση και ισχύς Πιστοποιητικών. 

1. Μετά την αρχική και κάθε περιοδική επιθεώρηση και αφού διαπι¬ 
στωθεί ότι το σκάφος, οι μηχανές, ο εξοπλισμός και οι χώροι ενδιαίτη¬ 
σης ανταποκρίνονται στις απαιτήσεις του Κανονισμού αυτού, εκδίδεται 
Πρωτόκολλο Γενικής Επιθεώρησης (Π.Γ.Ε.). 

2. Το Π.Γ.Ε. εκδίδεται από την Υπηρεσία ή τον Οργανισμό, τα όρ¬ 
γανα του οποίου διενέργησαν την επιθεώρηση, ισχύει για δυο χρόνια και 
θεωρείται στις περιπτώσεις που σύμφωνα με το άρθρο 5 παράγραφος 2β 
πραγματοποιείται περιοδική επιθεώρηση με την συμπλήρωση χρόνου 
από την έκδοσή του. 

3. Η ισχύς του Π.Γ.Ε. μπορεί να παραταθεί μέχρι δυο (2) μήνες, εφό¬ 
σον κρίνεται από το όργανο που το εξέδωσε αναγκαίο και λογικό. 

4. Πλοία τα οποία σύμφωνα με τις σχετικές διατάξεις πρέπει να είναι 
εφοδιασμένα με Πιστοποιητικό γραμμής φόρτωσης πρέπει να φέρουν 
και το πιστοποιητικό αυτό, το οποίο εκδίδεται σύμφωνα με τις σχετικές 
διατάξεις του Κανονισμού «Περί γραμμών φορτώσεως» των πλοίων και 
αυτού του Κανονισμού. 

Άρθρο 9. 

Αναγνώριση. 

Η αναγνώριση των πλοίων στα οποία εφαρμόζεται ο παρών Κανονι¬ 
σμός, ως Ελληνικών Επιβατηγών πλοίων, που προβλέπεται από το άρ¬ 
θρο 5 παράγραφος 3 του Ν.Δ. 187/1973, θεωρείται ότι συντελείται με 
την αρχική επιθεώρηση του πλοίου και την έκδοση του προβλεπόμενου 
Π.Γ.Ε. 

Άρθρο 10. 

Στεγοινή υποδιαίρεση. 

Τα πλοία στα οποία εφαρμόζεται ο Κανονισμός αυτός μπορούν να εί¬ 
ναι άφρακτα. 

Άρθρο 11. 

Ευστάθεια. 

Για τον εφοδιασμό των πλοίων με Π.Γ.Ε. και τον υπολογισμό του 
αριθμού επιβατών με κριτήρια ευσταθείας, εκτελείται ουσιαστικό πεί¬ 
ραμα ευσταθείας σύμφωνα με τις οδηγίες του Παραρτήματος. 

Άρθρο 12. 

Καθορισμός ύψους εξάλων. 

Ο υπολογισμός του ύψους εξάλων, η σήμανση της γραμμής κατα¬ 
στρώματος και του τριγώνου φόρτωσης και η έκδοση του σχετικού πι¬ 
στοποιητικού γίνεται σύμφωνα με τις διατάξεις του Κανονισμού «περί 
γραμμών φορτώσεως των πλοίων», για πλοία μικρής χωρητικότη¬ 
τας. 

Άρθρο 13. 

Μηχανές. 

Τα πλοία πρέπει να φέρουν μια τουλάχιστον προωστήρια μηχανή 
εσωτερικής καύσης η οποία να προσδίδει στο σκάφος ταχύτητα ικανο¬ 
ποιητική για την εκπλήρωση του προορισμού του. 

Άρθρο 14. 

Εξοπλισμός Ασφαλείας. 

Τα πλοία πρέπει να φέρουν τον ακόλουθο εξοπλισμό ασφαλείας: 

1. Σωστικά μέσα: 

(α) Σωσίβιες ζώνες εφοδιασμένες με σφυρίκτρα για το 110% του 
αριθμού των επιβαινόντων. 

(β) Παιδικές σωσίβιες ζώνες σε ποσοστό 20% του αριθμού των επι- 
βαινόντων. 

(γ) Ένα κυκλικό σωσίβιο με σχοινί 15 μέτρων και συσκευή φωτι¬ 
σμού. 

(δ) Τα πλοία που μεταφέρουν περισσότερους από 12 επιβάτες πρέπει 
να φέρουν πλέον των ανωτέρω, πλευστικές συσκευές για το 30% του 
αριθμού των επιβαινόντων. 

2. Φωτιστικά σήματα κινδύνου: 

(α) Τρία βεγγαλικά χειρός. 


(β) Τρία καπνογόνα. 

3. Πυροσβεστικά μέσα: 

(α) Ένα πυροσβεστήρα 00 2 ή αφρού ή σκόνης. 

(β) Ένα πυράντλιο. 

4. Άλλα μέσα: 

(α) Ένα κοινό προβολέα ή ένα φακό. 

(β) Ένα ζευγάρι κουπιά και σκαρμούς. 

(γ) Ένα εφεδρικό πείρο. 

(δ) Ένα σχοινί για ρυμούλκηση μήκους τουλάχιστον 15 μέτρων, 
(ε) Μία άγκυρα κοινή και μια πλωτή. 

(στ) Ένα ραδιόφωνο - τρανζίστορ, εφ’ όσον το σκάφος δεν φέρει νΗΓ. 
(ζ) Κατάλληλη σειρήνα, σύμφωνα με τις διατάξεις του Π.Δ. «περί σει¬ 
ρήνων πλοίων ειδικής κατασκευής ή προορισμού». 

(η) Μία Ελληνική σημαία. 

(θ) Πίνακα σημάτων διάσωσης. 

5. Φανοί ναυσιπλοΐας: 

(α) Ένα πράσινο φανό στη δεξιά πλευρά και ένα κόκκινο φανό στην 
αριστερή πλευρά (πλευρικούς) κάθε ένας από τους οποίους θα φωτίζει 
χωρίς διακοπή τόξο του ορίζοντα 112,5 μοιρών μετρουμένων από την 
πλώρη μέχρι 22,5 μοίρες προς την πρύμνη. Οι ανωτέρω φανοί μπορεί 
να συνδυάζονται σε ένα, ο οποίος πρέπει να φέρεται στην διαμήκη κε¬ 
ντρική γραμμή του πλοίου. 

(β) Ένα λευκό φανό, τοποθετημένο επάνω από τη διαμήκη κεντρική 
γραμμή του πλοίου (εφίστιο), ο οποίος να φωτίζει χωρίς διακοπή τόξο 
του ορίζοντα 225 μοιρών, μετρουμένων μέχρι 22,5 μοίρες από το 
εγκάρσιο προς την πρύμνη από κάθε πλευρά του πλοίου. 

(γ) Ένα λευκό φανό τοποθετημένο όσο είναι πρακτικά δυνατό πιο κο¬ 
ντά στην πρύμνη (κορώνης), ο οποίος να φωτίζει χωρίς διακοπή τόξο 
του ορίζοντα 135 μοιρών, μετρουμένων από την πρύμνη μέχρι 67.5 
μοίρες προς κάθε πλευρά του πλοίου. 

(δ) Αντί του εφιστίου και του φανού κορώνης, τα πλοία μπορούν να 
φέρουν ένα περίβλεπτο λευκό φανό. 

Άρθρο 15. 

Τηλεπικοινωνιακά μέσα. 

Για τον εφοδιασμό των πλοίων με τηλεπικοινωνιακά μέσα εφαρμόζο¬ 
νται οι διατάξεις του «Κανονισμού τηλεπικοινωνιακών μέσων των εμπο¬ 
ρικών πλοίων». 

Άρθρο 16. 

Χώροι παραμονής επιβατών. 

1. Για την παραμονή των επιβατών, πρέπει να διατίθενται κατάλλη¬ 
λοι χώροι απαλλαγμένοι από εμπόδια και καλυμμένοι με μουσαμά ή 
άλλο ισοδύναμο μέσο, έτσι ώστε να προστατεύονται οι επιβάτες από τον 
ήλιο και τη βροχή. 

2. Οι χώροι αυτοί πρέπει να διατηρούνται πάντοτε καθαροί και σε κα¬ 
τάσταση που να ικανοποιεί τις ανάγκες των επιβατών. 

3. Τα σέλματα και καθίσματα που χρησιμοποιούνται από τους επιβά¬ 
τες πρέπει να είναι κατασκευασμένα και τοποθετημένα έτσι ώστε να εί¬ 
ναι δυνατή η διάβαση προς την πλώρη ή την πρύμνη ή μεταξύ αυτών 
και να μην δυσχεραίνεται ο χειρισμός του πηδαλίου, των αγκύρων, των 
μηχανών και των μέσων πρόσδεαης. 

4. Τα σέλματα και καθίσματα πρέπει να έχουν πλάτος τουλάχιστον 
0,25 μέτρων και να είναι κατάλληλα επενδυμένα ώστε να εξασφαλίζεται 
το άνετο κάθισμα των επιβατών. 

Άρθρο 17. 

Μέσα προστασίας επιβατών. 

Όλοι οι χώροι διέλευσης και παραμονής των επιβατών πρέπει να εί¬ 
ναι κατασκευασμένοι, χρωματισμένοι ή επενδυμένοι κατά τρόπο ώστε 
να εξασφαλίζεται η αντιολισθητικότητά τους. Όπου απαιτείται και είναι 
πρακτικά δυνατό πρέπει να τοποθετούνται χειρολαβές ή κιγκλιδώματα 
ή παραπέτα για την προστασία των επιβατών. 

Άρθρο 18. 

Καθορισμός αριθμού επιβατών. 

1. Με την επιφύλαξη της επόμενης παραγράφου, ο αριθμός επιβατών 
προκύπτει από την διαίρεση του μήκους των σελμάτων με τον συντελε¬ 
στή 0,50 ή/ και από τον αριθμό τουν καθισμάτων. 

2. Ο αριθμός των επιβατών που προκύπτει από τον υπολογισμό σύμ- 

<ρωνα μ* την προηγούμενη παράγραφο δεν μπορεί να είναι μεγαλύτερος 
από εκείνο που προκύπτει από τον υπολογισμό με κριτήρια ασφαλείας 
(ύψος εξάλων, ευστάθεια, σωστικά μέσα, κ.λπ) και σε καμιά περίπτωση 
μεγαλύτερος των 49. 

Άρθρο 19. 

Προδιαγραφές και ετοιμότητα μέσων εξοπλισμού. 

1. Τα μέσα εξοπλισμού που προβλέπονται από τον Κανονισμό αυτό, 
πρέπει να πληρούν τους όρους και προδιαγραφές κατασκευής, τοποθέ¬ 
τησης και συντήρησης των κατά περίπτωση ειδικών Κανονισμών κα¬ 
θώς και των οδηγών της ΕΕΠ. 

2. Τα μέσα εξοπλισμού πρέπει να τοποθετούνται κατά τρόπο ώστε η 
χρησιμοποίησή τους να είναι εύκολη και άμεση, ειδικά δε οι θέσεις των 
ατομικών σωσιβίων ζωνών πρέπει να σημαίνονται με ευδιάκριτα κόκ¬ 
κινα γράμματα. 

Άρθρο 20. 

Υποχρεώσεις Κυβερνητών. 

Οι κυβερνήτες των πλοίων στα οποία εφαρμόζεται ο Κανονισμός αυ¬ 
τός, εκτός των άλλων υποχρεώσεών τους μεριμνούν για την: 

(α) συνεχή και ικανοποιητική συντήρηση του σκάφους, των μηχανών 
και του εξοπλισμού, 

(β) διατήρηση των χώρων παραμονής επιβατών καθαρών και ευπρε¬ 
πών, 

(γ) ασφαλή αποεπιβίβαση των επιβατών και την παραμονή τους 
στους κατάλληλους χώρους, λαμβάνοντας υπόψη τις συνθήκες του 
πλου, 

(δ) αποφυγή μετακίνησης των επιβατών κατά τη διάρκεια του πλου, 

(3) μη παραλογή επιβατών πλέον του αριθμού που αναγράφεται στο 
Π.Γ.Ε., 

(στ) αποφυγή εκτέλεσης πλου με δυσμενείς καιρικές συνθήκες και 

(ζ) λήψη όλων των (αναγκαίων μέτρων για την ασφαλή εκτέλεση του 
πλου. 

Άρθρο 21. 

Έλεγχος. 

Όλα τα πλοία υπόκεινται σε έλεγχο από την Ε.Ε.Π. ή τις Λιμενικές Αρ¬ 
χές προς διαπίστωση ότι: 

(α) Φέρουν Π.Γ.Ε. σε ισχύ και 

(β) Η πραγματική κατάστασή τους ανταποκρίνεται σ’ αυτήν που πε- 
ριγράφεται στο Π.Γ.Ε. 

Άρθρο 22. 

Κυρώσεις. 

Στους παραβάτες των διατάξεων του Κανονισμού επιβάλλονται οι 
κυρώσεις που προβλέπονται από το άρθρο 45 του Ν.Δ. 187/73 «Περί 
Κώδικος Δημοσίου Ναυτικού Δικαίου». 

ΠΑΡΑΡΤΗΜΑ 

ΟΥΣΙΑΣΤΙΚΟ ΠΕΙΡΑΜΑ ΕΥΣΤΑΘΕΙΑΣ 

Το ουσιαστικό πείραμα ευστάθειας στα σκάφη στα οποία εφαρμόζεται 
ο Κανονισμός αυτός γίνεται με την ακόλουθη μέθοδο: 


1. Προετοιμασία: 

(α) Στο σκάφος τοποθετούνται, το έρμα (αν υπάρχει), τα καύσιμα, το 
πόσιμο νερό, τα εφόδια του σκάφους το πλήρωμα και οι επιβάτες τους 
οποίους μπορεί να μεταφέρει από άποψη επάρκειας χώρων. 

(β) Αντί επιβατών επιτρέπεται η χρησιμοποίηση διαφόρων βαρών, 
οπότε για κάθε άτομο θα λαμβάνεται βάρος ίσο προς 70 χιλιόγραμμα 
και σε θέση ώστε το κέντρο βάρους θα ευρίσκεται σε απόσταση 0,9 μέ¬ 
τρα πάνω από το δάπεδο στο οποίο μπορούν να παραμείνουν επιβάτες. 

(γ) Κατά τη διάρκεια της εκτέλεσης του πειράματος, το σκάφος βρί¬ 
σκεται σε υπήνεμο και χωρίς κυμάτισμά χώρο. 

2. Εκτέλεση πειράματος ευσταθείας: 

(α) Μετά την κατά τα ανωτέρω τοποθέτηση των επιβατών ή των βα¬ 
ρών μετράται και από τις δυο πλευρές του σκάφους και στο μέσον του 
μήκους του, η απόσταση από την άνω όψη της κουπαστής μέχρι την επι¬ 
φάνεια της θάλασσας. 

(β) Το ημιάθροισμα των δυο αποστάσεων, αποτελεί το ύψος εξάλων 
της έμφορτης κατάστασης του σκάφους. 

(γ) Στη συνέχεια στο σκάφος παραμένουν το 40% των επιβατών ή 
αντίστοιχα βάρη και τοποθετούνται σε όλο το μήκος των πλευρικών κα¬ 
θισμάτων της μιας πλευράς του σκάφους. 

(δ) Εάν τα καθίσματα δεν επαρκούν για το 40% των επιβατών οι 
υπόλοιποι επιβάτες τοποθετούνται όρθιοι κοντά στα πιο πάνω πλευρικά 
καθίσματα. 

3. Κριτήρια ευσταθείας: 

Μετά την τοποθέτηση των επιβατών ή οιντίστοιχων βαρών στη μια 
πλευρά γίνεται μέτρηση του ύψους εξάλων, μόνο στην πλευρά αυτή. 

(α) Εάν το ύψος που μετρήθηκε μετά την κλίση του σκάφους είναι με¬ 
γαλύτερο από το μισό του ύψους εξάλων που βρέθηκε από τη μέτρηση 
κατά την παρ. 2 (β), το πλοίο μπορεί να μεταφέρει με οισφάλεια από 
άποψη ευσταθείοις τον αριθμό επιβατών που τοποθετήθηκαν οιρχικά στο 
σκάφος ποιρ. 1 (α). 

(β) Εάν το ύψος εξάλων που μετρήθηκε μετά την κλίση του σκάφους 
είναι μικρότερο από το μισό του ύψους εξάλων που βρέθηκε από την μέ¬ 
τρηση κατά την ποφ. 2 (β), τότε επαναλαμβάνεται η εκτέλεση του πει¬ 
ράματος ευσταθείιχς με μειωμένο αφιθμό επιβατών, μέχρις ότου το ύψος 
εξάλων στην πλευρά που τοποθετείται το 40% των επιβατών, σύμφωνα 
με την ποιρ. 2 (γ) και (δ) υπερβεί το μισό του ύψους εξάλων της έμφορ¬ 
της κατάστασης. 

Άρθρο Δεύτερο. 

Καταργούμενες διατάξεις. 

Από τη θέση σε εφοιρμογή με το παιρόν του πιο πάνω Κανονισμού 
παύει να ισχύει, ως προς τα πλοία που εφαρμόζεται αυτός, κάθε άλλη 
διάταξη που ανάγεται σε θέματα τα οποία ρυθμίζονται από τις διατάξεις 
αυτού ή αντίκειται σ’ αυτές. 

Η ισχύς του ποιρόντος Διατάγματος αιρχίζει τρεις (3) μήνες μετά τη 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτλίοις οιναθέτουμε τη δημοσίευση και 
εκτέλεση του παρόντος διατάγματος. 

Αθήνα, 2 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Αι ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ 


τηκ>ιτλ·βκ> 


